**HOTĂRÂRE nr. 115 din 20 decembrie 2016**

privind adoptarea Standardelor internaţionale de control al calităţii, audit, revizuire, alte servicii de asigurare şi servicii conexe, ediţia 2015, emise de Federaţia Internaţională a Contabililor, traduse de Camera Auditorilor Financiari din România

**EMITENT:** CAMERA AUDITORILOR FINANCIARI DIN ROMANIA

**PUBLICAT ÎN:** MONITORUL OFICIAL nr. 106 din 7 februarie 2017

**Data intrarii in vigoare : 7 februarie 2017**

În temeiul prevederilor:

- art. 5 alin. (3) lit. c) şi <LLNK 11999 75181 302 6 66>art. 6 alin. (3) din Ordonanţa de urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare;

- art. 15 alin. (3) şi (4) din Regulamentul de organizare şi funcţionare a Camerei Auditorilor Financiari din România, aprobat prin <LLNK 12011 433 20 301 0 33>Hotărârea Guvernului nr. 433/2011;

- <LLNK 12008 90180 302 28 74>art. 28 alin. (1) şi (2) din Ordonanţa de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate şi supravegherea în interes public a profesiei contabile, aprobată cu modificări prin <LLNK 12008 278 10 201 0 18>Legea nr. 278/2008, cu modificările şi completările ulterioare;

- <LLNK 12015 22 20DH01 0 76>Hotărârii Consiliului Camerei Auditorilor Financiari din România nr. 22/2015 privind aprobarea Procedurilor Camerei Auditorilor Financiari din România de traducere a standardelor publicate de către Federaţia Internaţională a Contabililor;

- <LLNK 12015 51 20DH01 0 76>Hotărârii Consiliului Camerei Auditorilor Financiari din România nr. 51/2015 privind modalitatea de adoptare a hotărârilor Consiliului Camerei Auditorilor Financiari din România,

Consiliul Camerei Auditorilor Financiari din România, întrunit în şedinţa din data de 20 decembrie 2016, hotărăşte:

ART. 1

Se adoptă integral Standardele internaţionale de control al calităţii, audit, revizuire, alte servicii de asigurare şi servicii conexe, emise de Federaţia Internaţională a Contabililor (IFAC) - ediţia 2015, traduse de Camera Auditorilor Financiari din România, aplicabile de către auditorii financiari din România, membri ai Camerei Auditorilor Financiari din România.

ART. 2

Standardele internaţionale menţionate la art. 1, cuprinse în Manualul de reglementări internaţionale de control al calităţii, audit, revizuire, alte servicii de asigurare şi servicii conexe, emis de Consiliul pentru Standarde Internaţionale de Audit şi Asigurare (IAASB) al Federaţiei Internaţionale a Contabililor (IFAC), sunt traduse, adoptate şi incluse în Manualul de reglementări internaţionale de control al calităţii, audit, revizuire, alte servicii de asigurare şi servicii conexe, editat de Camera Auditorilor Financiari din România.

ART. 3

(1) Prezenta hotărâre se comunică spre avizare Consiliului pentru Supravegherea în Interes Public a Profesiei Contabile (CSIPPC).

(2) Hotărârea privind adoptarea Standardelor internaţionale de control al calităţii, audit, revizuire, alte servicii de asigurare şi servicii conexe, ediţia 2015, emise de Federaţia Internaţională a Contabililor, traduse de Camera Auditorilor Financiari din România, avizată de CSIPPC, se va transmite către IFAC.

ART. 4

Prezenta hotărâre se publică în Monitorul Oficial al României, Partea I, după avizarea de către CSIPPC şi transmiterea către IFAC.

Preşedintele Camerei Auditorilor Financiari din România,

Gabriel Radu

Bucureşti, 20 decembrie 2016.

Nr. 115.

-------